Diari Oficial de la Generalitat Valenciana


Sumari del DOGV 1942, del 13-01-1993 (1993/826866)

ORDRE de 23 de desembre de 1992, del Conseller d'Administració Pública, per la qual convoca i dicta les normes per a la distribució del Fons d'Ajudes Socials per al personal del sector de la Funció Pública valenciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/23/(2)/dof/vci/html**

### Dades del document

Número de DOGV
:   1942

Data del DOGV
:   13-01-1993

Secció del DOGV
:   DISPOSICIONS GENERALS

Número del document
:   1993/826866


Data del document
:   23-12-1992

Organisme emissor
:   Conselleria d'Administració Pública

Tipus de document
:   Ordre

Correcció d'errades

Ordre de 23 de desembre de 1992, del Conseller d'Administració Pública, per la qual convoca i dicta les normes per a la distribució del Fons d'Ajudes Socials per al personal del sector de la funció pública valenciana.  
Segons els criteris acordats amb les centrals sindicals i que s'han establert en els processos de negociació amb els sindicats representatius del sector d'administració general i del personal laboral de la funció pública valenciana, relatius al Fons d'Ajudes Socials per un import total de 50 milions de pessetes, cal publicar les bases de la convocatòria i dictar les normes per a la seua distribució entre el personal de l'administració del Consell de la Generalitat Valenciana gestionat per la Direcció General de la Funció Pública, exclòs el personal docent i el personal de les institucions sanitàries, i també la resta de personal no inclòs en l?àmbit d'aplicació previst en les normes,  
ORDENE  
Primer  
Dictar les normes i les bases de la convocatòria per a la distribució del Fons d'Ajudes Socials per un import de 50 milions de pessetes. Les esmentades normes es publiquen en l'annex d'aquesta ordre.  
Segon  
Només podran sol·licitar les ajudes previstes el personal laboral i funcionari de l'administració del Consell de la Generalitat Valenciana que estiga inscrit en el Registre de Personal de la Direcció General de la Funció Pública, exclòs el personal docent i el d'institucions sanitàries.  
València, 23 de desembre de 1992.  
ANNEX  
El Conseller d'Administració Pública,   
EMERIT BONO I MARTINEZ  
Normes per a la distribució   
del Fons d'Ajudes Socials  
1. Ambit d'aplicació  
1.1) Podrà sol·licitar les ajudes socials tot el personal que estiga inscrit en el Registre de Personal de la Direcció General de la Funció Pública que preste els seus serveis actualment en qualsevol dels llocs inclosos en les llistes de llocs de treball corresponents als serveis centrals o territorials, i també en els organismes autònoms la llista de llocs de treball dels quals depenga de la Direcció General de la Funció Pública; en qualsevol cas, quedarà exclòs el personal docent i sanitari. D'ara endavant al personal inclòs en l?àmbit d'aplicació se l'anomenarà també com a empleat públic.  
1.2) Serà requisit addicional haver prestat serveis en la Generalitat Valenciana durant l'any 1991. El personal que no haja prestat serveis durant tot l'any 1991, veurà reduïda proporcionalment la quantia de l'ajuda al temps de serveis efectivament prestat, sense perjudici del que es disposa per al cas de fons insuficients (norma 5.2).  
2. Comissió Paritària del Fons d'Ajudes Socials  
Es crea la comissió que s'inclou en l?epígraf d'aquesta norma 2, abreujadament Copafas, constituïda per un representant de cadascun dels sindicats CCOO, CSI-CSIF i UGT (designats per aquests) i per tres representants de l'administració designats pel Director General de la Funció Pública.  
L'esmentada comissió serà l?encarregada de valorar les sol·licituds i elevar la proposta de resolució al Conseller d'Administració Pública.  
La comissió resoldrà qualsevol dubte sobre la interpretació de l'apartat 1 atenent l'informe del servei responsable de la gestió del Registre de Personal.  
3. Classes de fons  
A) Fons educatiu per als empleats públics referit al curs 1990-91  
Ajuda A.1). Per a cursar estudis d'ensenyaments mitjans o COU, les ajudes màximes s'estableixen en 30.000 pessetes anuals.  
Ajuda A.2). Per a cursar estudis universitaris o equivalents que fan els organismes dependents o adscrits a les universitats, les ajudes màximes s'estableixen en 50.000 pessetes anuals.  
Les ajudes que s'estableixen en els punts A.1 i A.2 es pagaran al personal de l'administració que realitze estudis a fi de superar els coneixements acadèmics que ja posseeixen.  
En el cas de no haver superat totes les assignatures, es podrà reduir proporcionalment la quantia atorgada segons el nombre d'assignatures suspeses, sense perjudici del que disposa la norma 5.2.  
B) Fons educatiu per als fills dels empleats públics referit al curs 1990-1991  
Ajuda B.1). Guarderies: la Generalitat pagarà fins a un màxim de 40.000 pessetes anuals en concepte d'ajudes per a guarderies dels fills dels empleats públics. Serà requisit que l'edat del fill estiga inclosa entre els 3 mesos i els 4 anys durant l'any 1991.  
Ajuda B.2). Perquè els fills dels empleats públics cursen estudis dels nivells d'ensenyament no universitari (Pre-escolar, EGB, BUP, FP, COU o equivalents), les ajudes màximes s'estableixen en 25.000 pessetes anuals.  
C) Fons assistencial  
Els límits màxims de les ajudes econòmiques que podran concedir-se per aquests conceptes seran els següents:  
Ajuda C.1). En el cas de pròtesis auditives (audiòfons) podran concedir-se ajudes fins a 50.000 pessetes.  
Ajuda C.2). En el cas de tractaments o pròtesis dentàries (dentadura completa superior i inferior, dentadura superior o inferior, tractaments d'endodòncia i ortodòncia, etc.) podran concedir-se ajudes fins a 50.000 pessetes.  
Ajuda C.3). En el cas de pròtesis oculars (ulleres completes, ulleres bifocals completes i renovació de vidres o muntures, lents de contacte i renovació de lents de contacte) es podran concedir ajudes fins a un màxim de 25.000 pessetes.  
Ajuda C.4). En el cas de pròtesis ortopèdiques i vehicles de minusvàlids, podran concedir-se ajudes fins a 50.000 pessetes.  
Ajuda C.5). Tot empleat públic que tinga al seu càrrec un disminuït físic o psíquic percebrà una ajuda fins a un màxim de 50.00 pessetes anuals. Serà requisit indispensable la declaració de minusvàlua expedida per l?organisme competent, i també la justificació de despeses requerides en el procés de recuperació o rehabilitació.  
En cap cas les ajudes concedides pels diferents fons assistencials d'aquest apartat C podran superar l?import que s'indique en la factura aportada pel sol·licitant després de deduïts els impostos corresponents.  
Podran sol·licitar-se les ajudes de l'apartat C, a més de per al personal inclòs en l?àmbit d'aplicació, per als components de la unitat familiar i per a aquells que visquen en el domicili familiar i sempre que depenguen econòmicament de l?empleat públic i no realitzen tasques retribuïdes econòmicament, aquest aspecte es determinarà segons la declaració de la renda.  
Seran rebutjades les sol·licituds de fons assistencials de l'apartat C) sobre assistències que cobresquen els diferents règims de seguretat social (Muface, règim general ... ). Amb aquesta finalitat, la comissió verificarà si les prestacions sol·licitades estan cobertes pels esmentats règims.  
4. Requisits, terminis i sol·licituds  
4. 1) Els interessats, des del dia de la publicació en el Diari Oficial de la Generalitat Valenciana d'aquesta ordre i fins al 15 de febrer de 1993 inclòs, podran formular la seua sol·licitud mitjançant el model d'instància que s'hi adjunta, dirigida a la Comissió Paritària del Fons d'Ajudes Socials (Copafas) i presentar-la al registre general d'entrada de la Conselleria d'Administració Pública, situat al carrer del Miquelet, núm. 5, València (46223); als serveis territorials d'aquesta conselleria a Alacant, passeig del Dr. Gadea, núm. 10, codi postal 03835; als serveis territorials de l?esmentada conselleria a Castelló, carrer Major, núm. 78, 2a, codi postal 12156, o segons el que preveu l'article 66 de la Llei de Procediment Administratiu.  
4.2) Les sol·licituds hauran de presentar-se amb la documentació indicada en les normes 4.A) i 4.B). La documentació requerida haurà de ser original en el cas de les factures, rebuts o documents de pagament. Es podran admetre fotocòpies compulsades del document original en el cas dels certificats acadèmics. Per a sol·licitar la posterior devolució dels originals de la documentació aportada s'haurà d'indicar explícitament en la sol·licitud. La devolució es farà després de conclòs l?expedient administratiu i realitzats els pagaments.  
4.A) Documentació que hauran d'aportar tots els sol·licitants:  
El model de sol·licitud que s'annexa a aquesta norma s'haurà d'emplenar com cal en tots els seus apartats, en especial els que fan referència a dades bancàries i les caselles de codis corresponents a les esmentades dades.  
(Doc. 1). Fotocòpia del document de liquidació (ingrés o devolució) de la declaració de la renda corresponent a l'any 1991, realitzada el 1992.  
(Doc. 2). Fotocòpia de l'imprès de l?esmentada declaració on s'incloga la base imposable, la quota íntegra i la llista de les persones a càrrec del cap de família. Igual que en el document de liquidació (doc. 1) haurà de constar el segell de la delegació d'Hisenda o entitat bancària on es va presentar la liquidació.  
(Doc. 1 i 2 bis). En el cas que es realitze la declaració per separat de les persones que viuen en el mateix domicili (casades o persones amb règim de guanys, separació de béns o d'altres) s'hauran de presentar les dues declaracions.  
(Doc. 3). En el supòsit de no haver realitzat declaració en l'any . 1991, per no arribar al mínim exigit, hauran de presentar el corresponent certificat de l?INEM que ho acredite.  
(Doc. 4). Quan el cònjuge o la persona amb què es conviu realitze treballs remunerats fora de l?àmbit de la Generalitat Valenciana, s'aportarà certificat de l?empresa o entitat on preste els seus serveis, on s'indique que no és beneficiari d'un altre tipus d'ajuda econòmica per al fi que se sol·licita.  
4.B) Documentació que hauran d'aportar els sol·licitants, segons el tipus o classe de fons que se sol·licita.  
a) Per a les sol·licituds dels fons educatius de l'apartat A:  
Ajudes A.1) i A.2) (doc. 5). Certificat d'estudis corresponent al curs 1990-1991.  
Ajudes A.1) i A.2) (doc. 6). Imprès de pagament de matrícula o taxes, segellat per l?entitat bancària on s'haja pagat aquesta. També serà vàlid el certificat emés pel centre en què es justifique el pagament de la matrícula corresponent.  
b) Per a les sol·licitud de fons educatiu B:  
Ajuda B. 1) (doc. 7). Rebuts originals de la guarderia corresponents a l'any 1991.  
Ajuda B.2) (doc. 8). Certificat d'haver estat matriculat durant el curs escolar 1990-1991.  
c) Per a les sol·licituds del fons de l'apartat C:  
(Doc. 9) Les factures o la documentació original que calguen per a acreditar les peticions C. 1, C.2, C.3 i C.4.  
Ajudes C.5) (doc. 10). Per a sol·licituds del fons d'ajudes a disminuïts psíquics o físics s'haurà d'aportar: certificat del cobrament de l'ajuda que el SVS o l?INSS concedeixen en aquests supòsits. També s'admetrà còpia del rebut mensual corresponent a l'any 1991 i còpia de la declaració de minusvàlua expedida per l?organisme competent.  
Si per les característiques de la patologia no hi ha cap document, s'haurà de presentar un certificat actualitzat del metge de medicina general o especialista de la Seguretat Social amb competència en la matèria (psiquiatre, psicòleg), o certificat expedit pel col·legi o centre de rehabilitació on s'indique que el beneficiari necessita educació especial o teràpia rehabilitadora, i s'haurà d'indicar la quantitat que es paga (doc. 11).  
4.C) Altres normes generals  
La comissió concedirà un termini de 10 dies hàbils per a esmenar les errades o defectes que puguen haver en les instàncies presentades.  
El no compliment del que es demana dins els terminis implicarà l'anul·lació de la sol·licitud.  
L'administració queda facultada per a facilitar les dades que l'administració tributària sol·licite a l'efecte fiscal derivat de la concessió de les ajudes.  
5. Concessió de les ajudes  
5.1) La comissió, tenint en compte les sol·licituds rebudes, després de verificat el compliment dels requisits anteriorment indicats i a la vista del barem que s'estableix en el quadre annex- barem, iniciarà els càlculs per a concedir, seguint l?ordre de baremació, les ajudes dins dels límits establerts, i podrà reduir proporcionalment les quanties individuals per aplicació successiva de les normes 1.2), 3.A) i també la norma 5.2).  
5.2) En el cas que els recursos pressupostats en 50 milions de pessetes foren insuficients per a atendre totes les sol·licituds, la comissió establirà els criteris de distribució del pressupost i es concediran les ajudes d'acord amb el barem, amb reducció proporcional de les quanties establertes per a cada ajuda.  
5.3) La puntuació segons l'annex- barem s'efectuarà d'acord amb les dades consignades en la declaració de l?impost sobre la renda de les persones físiques realitzada en 1992, corresponent a l?exercici 1991, i es prendrà com a quantitat que s'ha de baremar la base imposable (casella 48 de l'imprès 101 de la declaració simplificada o el seu equivalent en la declaració ordinària, imprès 100).  
5.4) Si al llarg del procés de concessió de les ajudes o després d'aquest, l'administració o la comissió s'assabenten que la informació donada pel sol·licitant no s'adapta a la realitat, l'ajuda no es pagarà i, si escau, el beneficiari quedarà obligat a reintegrar l'ajuda que se li ha concedit.  
ANNEX-BAREM  
 Sense fills Amb fills  
 S C 1 2 3 o més  
Fins a 1.036.643 6 7 8 9 10  
De 1.500.001 a 2.745.452 5 6 7 8 9  
De 2.000.001 a 2.192.733 4 5 6 7 8  
De 2.500.001 a 3.611.750 3 4 5 6 7  
De 3.000.001 a 3.311.707 2 3 4 5 6  
Més de 3.503.112 1 2 3 4 5  
Veure imatge


Còpia Permalink ELI